title: 2005/833/EF,Euratom: Europa-Parlamentets, Rådets og Kommissionens afgørelse af  4. november 2005  om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)

text:
               29.11.2005

               DA

               Den Europæiske Unions Tidende

               L 312/49

      EUROPA-PARLAMENTETS, RÅDETS OG KOMMISSIONENS AFGØRELSE

   af 4. november 2005
   om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)
   (2005/833/EF, Euratom)
   EUROPA-PARLAMENTET, RÅDET FOR DEN EUROPÆISKE UNION
   OG KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab,
   under henvisning til Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF) (1), særlig artikel 4,
   under henvisning til Europa-Parlamentets og Rådets forordning (EF) nr. 1073/1999 af 25. maj 1999 (2) samt Rådets forordning (Euratom) nr. 1074/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (3), særlig artikel 11, stk. 2, og
   ud fra følgende betragtninger:

               (1)

               Ifølge artikel 11, stk. 2, i forordning (EF) nr. 1073/1999 og forordning (Euratom) nr. 1074/1999 skal Overvågningsudvalget for Det Europæiske Kontor for Bekæmpelse af Svig (OLAF) bestå af fem uafhængige eksterne personer, som i deres respektive hjemlande opfylder betingelserne for at indtage høje embeder inden for de områder, der vedrører kontorets virksomhed.

               (2)

               Mandatperioden for de medlemmer af Overvågningsudvalget, der blev udnævnt med virkning fra 1. august 1999, er udløbet. Der bør derfor snarest muligt udnævnes nye medlemmer.

               (3)

               Ifølge artikel 11, stk. 2, i ovennævnte forordninger skal Overvågningsudvalgets medlemmer udnævnes af Europa-Parlamentet, Rådet og Kommissionen efter fælles overenskomst —

         TRUFFET FØLGENDE AFGØRELSE:
   Artikel 1
   1.   Følgende personer udnævnes fra 30. november 2005 til medlemmer af Overvågningsudvalget for Det Europæiske Kontor for Bekæmpelse af Svig (OLAF):

               —

               Peter STRÖMBERG

               —

               Kálmán GYÖRGYI

               —

               Rosalind WRIGHT

               —

               Luis LÓPEZ SANZ-ARANGUEZ

               —

               Diemut R. THEATO.

         2.   Hvis en af ovennævnte personer udtræder af Overvågningsudvalget, afgår ved døden eller bliver varigt uarbejdsdygtig, erstattes vedkommende øjeblikkeligt af den første person på nedenstående liste, som endnu ikke er blevet udnævnt til medlem af Overvågningsudvalget:

               —

               Eugeniusz RUSKOWSKI

               —

               Albertus Hendrikus KORTHALS

               —

               Jaroslav FENYK

               —

               Stefano DAMBRUOSO.

         Artikel 2
   Ved udøvelsen af deres hverv må medlemmerne hverken søge eller modtage instrukser fra nogen regering eller nogen institution, noget organ eller noget kontor eller agentur.
   De må ikke behandle sager, hvori de direkte eller indirekte har personlige interesser, der vil kunne så tvivl om deres uafhængighed, og især familiemæssige og finansielle interesser.
   Deres behandling og drøftelse af de sager, de får forelagt, skal foregå i absolut fortrolighed.
   Artikel 3
   Medlemmerne af Overvågningsudvalget får godtgjort de udgifter, de pådrager sig i forbindelse med udøvelsen af deres hverv, og modtager et dagligt vederlag for hver dag, de anvender på udførelsen af deres opgaver. Vederlagets størrelse og proceduren for godtgørelse af udgifter fastsættes af Kommissionen.
   Artikel 4
   Kommissionen underretter ovennævnte personer om denne afgørelse og underretter øjeblikkeligt enhver, der efterfølgende udnævnes til medlem af Overvågningsudvalget i medfør af artikel 1, stk. 2.
   Udnævnelsen foretages i henhold til artikel 11, stk. 2 og 3, i forordning (EF) nr. 1073/99 og (Euratom) nr. 1074/1999, jf. dog eventuelle fremtidige ændringer af disse bestemmelser, som Europa-Parlamentet og Rådet måtte vedtage.
   Artikel 5
   Denne afgørelse offentliggøres i Den Europæiske Unions Tidende.

      Udfærdiget i Bruxelles og i Luxembourg, den 4. november 2005.

            På Europa-Parlamentets vegne

         J. BORRELL FONTELLES

            Formand

            På Rådets vegne

         Ben BRADSHAW

            Formand

            På Kommissionens vegne

         Siim KALLAS

            Næstformand

      (1)  EFT L 136 af 31.5.1999, s. 20.

      (2)  EFT L 136 af 31.5.1999, s. 1.

      (3)  EFT L 136 af 31.5.1999, s. 8.


Avis juridique important

|

32004D0020(01)

2004/20/EF: Kommissionens afgørelse af 23. december 2003 om oprettelse af et forvaltningsorgan benævnt "Forvaltningsorganet for Intelligent Energi" til forvaltning af Fællesskabets energipolitiske indsats i medfør af Rådets forordning (EF) nr. 58/2003

EU-Tidende nr. L 005 af 09/01/2004 s. 0085 - 0086

Kommissionens afgørelseaf 23. december 2003om oprettelse af et forvaltningsorgan benævnt "Forvaltningsorganet for Intelligent Energi" til forvaltning af Fællesskabets energipolitiske indsats i medfør af Rådets forordning (EF) nr. 58/2003(2004/20/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer(1), særlig artikel 3, stk. 1, ogud fra følgende betragtninger:(1) Som led i strategien for bæredygtig udvikling har EU truffet foranstaltninger til at fremme udvikling af vedvarende energi og energieffektivitet for at yde et afbalanceret bidrag til virkeliggørelsen af følgende målsætninger: energiforsyningssikkerhed, konkurrencedygtighed og miljøbeskyttelse.(2) En af disse foranstaltninger er Europa-Parlamentets og Rådets beslutning nr. 1230/2003/EF af 26. juni 2003 om et flerårigt program for tiltag på energiområdet: "Intelligent Energi - Europa" (2003-2006)(2), hvis indsatsområder er vedvarende energi og energieffektivitet, herunder i transportsektoren og i udviklingslandene.(3) Forordning (EF) nr. 58/2003 tillægger Kommissionen beføjelser til at beslutte at oprette forvaltningsorganer i overensstemmelse med de generelle vedtægter, der er fastlagt i den nævnte forordning, og til at uddelegere visse opgaver i forbindelse med forvaltningen af et eller flere EF-programmer til disse forvaltningsorganer.(4) Oprettelsen af et forvaltningsorgan skal gøre det muligt for Kommissionen at koncentrere sig om sine vigtigste aktiviteter og funktioner, som ikke kan eksternaliseres, uden af den grund at miste styringen af, kontrollen med og det endelige ansvar for de foranstaltninger, som forvaltes af forvaltningsorganerne.(5) Forvaltningen af programmet "Intelligent Energi - Europa" vedrører gennemførelsen af tekniske projekter, som ikke indebærer, at der skal træffes politiske beslutninger, og kræver stor teknisk og finansiel ekspertise igennem hele projektforløbet.(6) Der kan i forbindelse med gennemførelsen af dette program uddelegeres opgaver til et forvaltningsorgan, idet der foretages en klar adskillelse mellem på den ene side programlægning, prioritering og programevaluering, som henhører under Kommissionens tjenestegrene, og på den anden side gennemførelsen af projekterne, som overlades til forvaltningsorganet.(7) En cost-benefit-analyse, som er udarbejdet til dette formål, har vist, at et forvaltningsorgan mere effektivt kunne varetage visse forvaltningsopgaver, f.eks. budgetgennemførelse, teknisk og regnskabsmæssigt tilsyn med projekterne samt formidling og nyttiggørelse af resultaterne, og at det samtidig kunne sikre, at Kommissionens gennemførelse af programmet "Intelligent Energi - Europa" foregår inden for rammerne af programbeslutningen, det tilhørende arbejdsprogram og de retningslinjer, som Kommissionen vedtager med bistand fra forvaltningsudvalget, jf. beslutningens artikel 8.(8) Et forvaltningsorgan ville muliggøre en mere effektiv forvaltning af det nye program, som er stærkt udbygget i forhold til forgængeren.(9) Ved at overlade det til et forvaltningsorgan at udføre nærmere afgrænsede opgaver får Kommissionens tjenestegrene mulighed for at koncentrere deres indsats om strategiske og reguleringsmæssige spørgsmål og samtidig øge fællesskabsstøtten til flernationale tiltag i medlemsstaterne. Dette udgør den bedste mulighed for at nå de energipolitiske mål i forskellige retsforskrifter og andre foranstaltninger inden for vedvarende energi og energieffektivitet, herunder i transportsektoren.(10) Varetagelsen af Kommissionens hovedopgaver, herunder særlig strategien for bæredygtig udvikling, kan medføre, at der inden for rammerne af Fællesskabets politik på de nævnte områder vedtages foranstaltninger, der indebærer, at Kommissionen får ansvaret for opgaver af en art, der egner sig til at blive udført af forvaltningsorganet. Derfor bør det fastsættes, at organet kan få tildelt yderligere opgaver vedrørende forvaltning og gennemførelse.(11) De foranstaltninger, der er fastsat i denne afgørelse, stemmer overens med udtalelse fra Forvaltningsorganudvalget -TRUFFET FØLGENDE AFGØRELSE:Artikel 1Oprettelse af organet1. Til forvaltning af Fællesskabets energipolitiske indsats oprettes der et forvaltningsorgan (i det følgende benævnt "organet"), hvis vedtægter er fastlagt i forordning (EF) nr. 58/2003.2. Organets navn er "Forvaltningsorganet for Intelligent Energi".Artikel 2PlaceringOrganet placeres i Bruxelles.Artikel 3PeriodeOrganet oprettes for en periode, der begynder den 1. januar 2004 og slutter den 31. december 2008.Artikel 4Mål og opgaver1. Organet skal som led i EF-programmet "Intelligent Energi - Europa", der er oprettet ved beslutning 1230/2003/EF, udføre opgaverne vedrørende fællesskabsstøtte i henhold til programmet, bortset fra evaluering af programmet, overvågning af lovgivningen, strategiundersøgelser eller andre foranstaltninger, der kunne henhøre under Kommissionens enekompetence. Organets opgaver består navnlig i:a) at forvalte alle faser i programmet "Intelligent Energi - Europa" i forbindelse med specifikke projekter på grundlag af beslutning 1230/2003/EF og det deri foreskrevne arbejdsprogram, som Kommissionen vedtager efter udtalelse fra programudvalget, og at gennemføre den dertil nødvendige kontrol, idet organet træffer de relevante beslutninger i henhold til de beføjelser, Kommissionen har uddelegeret til detb) at vedtage budgetgennemførelsesakter for indtægter og udgifter samt, i henhold til de beføjelser, Kommissionen har uddelegeret til det, at træffe alle andre dispositioner, der er nødvendige for at gennemføre EF-programmet, særlig i forbindelse med tildeling af kontrakter og tilskudc) at indsamle og analysere alle oplysninger, der er nødvendige for at målrette gennemførelsen af EF-programmet, og fremsende disse og alle andre oplysninger eller rapporter, som er foreskrevet i arbejdsprogrammet og fuldmagtsakten, til Kommissionen.2. Organet kan bemyndiges af Kommissionen, efter udtalelse fra udvalget nedsat i henhold til artikel 24 i forordning (EF) nr. 58/2003, til at udføre opgaver af samme art i forbindelse med andre EF-programmer, jf. artikel 2 i ovennævnte forordning, end det, der er omhandlet i stk. 1, på betingelse af, at disse programmer eller foranstaltninger kun vedrører udvikling og fremme af vedvarende energi og energieffektivitet, herunder i transportsektoren, og på betingelse af, at de ikke udgør en væsentlig forøgelse af organets opgaver.3. Ved vedtagelsen af fuldmagtsakten fastlægger Kommissionen alle de opgaver, der overdrages til organet, og akten tilpasses i givet fald efter de opgaver, organet yderligere får overdraget. Kommissionens vedtagelse oversendes, til orientering, til udvalget nedsat i henhold til artikel 24 i forordning (EF) nr. 58/2003.Artikel 5Organisationsstruktur1. Organet forvaltes af en styrelseskomité og en direktør, som Kommissionen udpeger.2. Styrelseskomitéens medlemmer udnævnes for tre år.3. Organets direktør udnævnes for fem år.Artikel 6TilskudOrganet modtager et tilskud, der opføres på De Europæiske Fællesskabers almindelige budget; tilskuddet tages fra bevillingen til EF-programmet "Intelligent Energi - Europa" og i givet fald fra bevillingerne til andre EF-programmer eller -foranstaltninger, hvis gennemførelse overdrages til organet i medfør af artikel 4, stk. 2.Artikel 7Kontrol og rapportering om gennemførelsenOrganet er underlagt Kommissionens kontrol og skal regelmæssigt aflægge rapport om gennemførelsen af de programmer, det skal forvalte, på de betingelser og med den hyppighed, der fastsættes i fuldmagtsakten.Artikel 8Gennemførelse af driftsbudgettetOrganet gennemfører sit driftsbudget i overensstemmelse med bestemmelserne i standardfinansforordningen.Udfærdiget i Bruxelles, den 23. december 2003.På Kommissionens vegneLoyola De PalacioNæstformand(1) EFT L 11 af 16.1.2003, s. 1.(2) EUT L 176 af 15.7.2003, s. 29.